లాన్స్ క్లూసెనర్

లాన్స్ క్లూసెనర్ (జననం 1971 సెప్టెంబరు 4) అంతర్జాతీయ క్రికెట్ కోచ్, దక్షిణాఫ్రికా మాజీ క్రికెటర్. ఆయన తన బ్యాటింగ్ తీరు, ఫాస్ట్-మీడియం స్వింగ్ బౌలింగ్‌కు ప్రసిద్ధి చెందాడు. ఆయన 1990లు, 2000ల ప్రారంభంలో ప్రపంచంలోని అత్యుత్తమ ఆల్-రౌండర్‌లలో ఒకడు. అలాగే ఫినిషర్‌గా పవర్ బ్యాటింగ్‌లో అగ్రగామిగా నిలిచాడు. భీకర బ్యాటింగ్, డెక్‌ను గట్టిగా కొట్టగల సామర్థ్యం, క్రంచ్ పరిస్థితులలో వికెట్లు తీయగల సామర్థ్యం, భాగస్వామ్యాలను విచ్ఛిన్నం చేయగల సామర్థ్యం ఇలా అన్నీ ఆయన సొంతం.

జలు భాషలో పట్టు ఉన్నందున అతనికి జులు అని పేరు పెట్టారు. ఆయన రిటైర్మెంట్ తరువాత జులు, జోసా రెండు భాషలలోనూ క్రికెట్‌పై వ్యాఖ్యాతగా పేరుతెచ్చుకున్నాడు.

సెప్టెంబరు 2019లో, ఆయన ఆఫ్ఘనిస్తాన్ జాతీయ క్రికెట్ జట్టుకు ప్రధాన కోచ్‌గా నియమితులయ్యాడు.

జీవితం తొలి దశలో 
ఎంపంగేనికి ఉత్తరాన ఉన్న చెరకు పొలంలో లాన్స్ క్లూసెనర్ పెరిగాడు, జులు పిల్లలతో క్వాంబోనాంబిలో ప్రాథమిక పాఠశాలలో చదువుకున్నాడు. ఆ తరువాత డర్బన్ హై స్కూల్‌లో చదివాడు. ఆయన మూడు సంవత్సరాల పాటు సైనిక సేవను అందించాడు. ఇది ఆయనకు బౌలింగ్‌కు మెళకువలకు దోహదపడింది. నాటల్ డెనిస్ కార్ల్‌స్టెయిన్ మేనేజర్ అతని బౌలింగ్‌లోని సామర్థ్యాన్ని గుర్తించాడు. ఆయనను ప్రొవిన్షియల్ నెట్స్‌కు హాజరు అవమని సిఫార్సు చేశాడు. ఆయన తర్వాత ఫస్ట్-క్లాస్ క్రికెట్ సీజన్‌లో నాటల్ విదేశీ ఆటగాడిగా వెస్ట్ ఇండియన్ ఫాస్ట్ బౌలర్ మాల్కం మార్షల్ గుర్తించాడు. దాంతో ఆయన 1993/94 సీజన్‌లో నాటల్ మొదటి XIలోకి డ్రాఫ్ట్ చేయబడ్డాడు. అంతేకాకుండా ఆయనకు మాల్కం మార్షల్ మెంటార్‌గా ఉన్నాడు.

వ్యక్తిగత జీవితం 
లాన్స్ క్లూసెనర్ చేపలు పట్టడం ఆనందిస్తాడు. ఆయన ఆసక్తిగల వేటగాడు కూడా. 28 సంవత్సరాల వయస్సులో ఆయన డర్బన్‌లో 2000 మే 13న ఇసాబెల్లె పోట్‌గీటర్‌ని వివాహం చేసుకున్నాడు. వీరికి ఇద్దరు కొడుకులు.

ఆయన సింగపూర్‌లో ప్రధాన కార్యాలయాన్ని కలిగి ఉన్న బ్లాక్‌చెయిన్ ఆధారిత ప్లాట్‌ఫారమ్ అయిన క్రికెట్ ఫౌండేషన్ గుడ్విల్ భాగస్వాములలో ఒకడు.

మూలాలు 
1971 జననాలు
దక్షిణాఫ్రికా క్రికెటర్లు
దక్షిణాఫ్రికా వన్డే అంతర్జాతీయ క్రికెటర్లు
దక్షిణాఫ్రికా టెస్ట్ క్రికెటర్లు
రాయల్ బెంగాల్ టైగర్స్ క్రికెటర్లు
అరంగేట్రం టెస్టులో ఐదు వికెట్లు తీసిన క్రికెటర్లు
దక్షిణాఫ్రికా క్రికెట్ కోచ్‌లు
ODI ప్రపంచకప్‌లో మ్యాన్ ఆఫ్ ది టోర్నమెంట్
డర్బన్ యూనివర్శిటీ ఆఫ్ టెక్నాలజీ పూర్వ విద్యార్థులు